Document ID: /fineweb-2-swissfilter-quality_10-filterrobots/filtered/01798.jsonl.gz/952

Liebi Lüt vo Nah und Färn
Ou wenn d'Ussichte wieder chly besser sy, gseh mir üs doch zwunge, üsi Konzärt und Theater 2021 abz'säge und hoffe fescht uf öies
Verständnis.
Mir hei üs aber a dr Houptversammlig entschiede, üsi Probe trotzdäm
wieder dürezfüehre - mit Iihalte vo de Vorschrifte, mit Abstand und Rücksicht.
D' Probe finde aber nöi im Restaurant
Dänkmal, Brambärg statt.
I däm Zämehang danke mir de Familie Wyssmann und Hanke ganz härzlich,
dass mir dank Ihne üsi Probetätigkeit nach de Herbschtferie im Saal
(13.10. 2020, 20.00 Uhr ) wieder dörfe ufnäh!
Mir wünsche allne e ganz schöni, farbigi Herbschtzyt mit viel Sunne im Härze und immer öppe es Lied uf de Lippe.
Liebi Grüess, öie Brambärgchor.
Mir begrüesse öich härzlich uf üsere Websyte und wünsche öich
viel Spass bim Düreluege und -Lose.
Wenn üse Chor öich gfallt, de fröie mir üs uf öie Bsuech am ne Konzärt
oder dir chömit grad sälber cho mitsinge!